১৯৮৯ থেকে ১৯৯৭ সাল পর্যন্ত প্রথম স্তরের ক্রিকেটে সাদারল্যান্ডের পক্ষে খেলেন। এ দলটিতে তার অধিনায়কত্বে গ্লেন ম্যাকগ্রার ন্যায় তরুণ খেলোয়াড়ের অংশগ্রহণ ছিল। ১৯৯১ সালে এনএসডব্লিউর অধিনায়ক জিওফ লসন ডাইসনকে দলে ফিরিয়ে আনার চেষ্টা চালালেও দল নির্বাচকমণ্ডলীর আপত্তির মুখে তা আর হয়ে ওঠেনি। ১৯৯৪ সাল পর্যন্ত গ্রেড ক্রিকেটে খেলা চালিয়ে যান।

ক্রিকেট খেলা থেকে অবসর গ্রহণের পর কোচিং জগতে প্রবেশ করেন। ১৯৯৬-৯৭ মৌসুমে এনএসডব্লিউর কোচ জিওফ লসনের সহকারীর ভূমিকায় অবতীর্ণ হন। সাম্প্রতিককালে ওয়েস্ট ইন্ডিজ দলের কোচের দায়িত্ব পালন করেছেন। ২১ অক্টোবর, ২০০৭ তারিখে ওয়েস্ট ইন্ডিজের কোচ হিসেবে জন ডাইসনকে নামাঙ্কিত করা হয়। এরপূর্বে ২০০৩ থেকে ২০০৫ সাল পর্যন্ত শ্রীলঙ্কার কোচের দায়িত্বে ছিলেন তিনি।

২০ মার্চ, ২০০৯ তারিখে মন্দালোকের কারণে ভুলবশতঃ ওয়েস্ট ইন্ডিজ দলকে ৪৬.২ ওভার পর মাঠ থেকে তুলে আনেন। ইংল্যান্ডের বিপক্ষে ঐ ওডিআইয়ে ৪৭তম ওভারের দ্বিতীয় বলে উইকেটের পতন ঘটলে জয়ের সম্ভাবনা থাকলেও পরাজয়বরণ করে ওয়েস্ট ইন্ডিজ দল। ২০০৯ সালে দক্ষিণ আফ্রিকায় অনুষ্ঠিত আইসিসি চ্যাম্পিয়ন্স ট্রফি প্রতিযোগিতা শুরুর অল্প কিছুদিন পূর্বে ১৩ আগস্ট, ২০০৯ তারিখে ওয়েস্ট ইন্ডিজের কোচের দায়িত্ব থেকে তাকে অব্যাহতি দেয়া হয়।

ফুটবলে অংশগ্রহণ
টেস্টে প্রত্যাবর্তন
অবসর
সম্মাননা